Gràcies a tots vosaltres, a l'edició 2019 de la caminada solidària "fem el camí al teu costat" es van recollir un total de 50.601 € que es van lliurar als representants dels hospitals.
En aquests vuit anys, gràcies a les aportacions dels patrocinadors i la venda de més de 33.973 samarretes s'han aconseguit un total de 240.540 €.
Uns recursos que com ja sabeu es destinen als serveis d'oncologia perquè segueixin investigant i tenint cura de les persones que pateixen càncer.
Una vegada més, la vostra col·laboració en aquest projecte ha estat indispensable, però no ens volem aturar aquí, i per això us fem saber que j a estan disponibles les samarretes de la nova edició de la caminada, així com uns buf molt vistosos.
La samarreta es pot comprar a la pàgina web www.femelcamí.cat, a les comissaries dels Mossos de Manresa, Igualada, Vic, Berga i Solsona, o als hospitals Althaia de Manresa, Consorci Hospitalari de Vic, Consorci Sanitari de l'Anoia i Hospital Comarcal Sant Bernabé de Berga.
La intenció, si les circumstàncies ho permeten, és fer la caminada al setembre o a l'octubre, per tant, estigueu atents.
I mentrestant, poseu-vos la samarreta i camineu per vèncer el càncer, perquè si tu no et rendeixes, nosaltres tampoc.
La caminada solidària no s'atura, si les circumstàncies ho permeten farem la caminada al setembre o a l'octubre, estigueu atents
Aquesta setmana la Policia de la Generalitat – Mossos d'Esquadra de la Regió Policial Central han presentat la caminada solidària "Fem el camí al teu costat" lluitem contra el càncer, per recaptar fons per als serveis d'oncologia de la Fundació Althaia de Manresa, l'Hospital Comarcal Sant Bernabé de Berga, el Consorci Hospitalari de Vic i el Consorci Sanitari de l'Anoia.
La presentació l'han realitzat el cap de la Regió Policial Central, comissari Sergi Pla i Jordi Callau, que han donat la benvinguda a tots els assistents i ha presentat l'acte juntament amb els padrins de la caminada d'enguany, l'esportista Gerard Farrés, i la periodista Núria Bacardit.
També s'ha comptat amb la presència de la padrina de l'edició anterior, l'actriu, Mont Plans, que ha estat l'encarregada de donar el reconeixement del "caminador d'honor", el qual s'atorga a una persona que destaca pel seu compromís amb la campanya.
Un any més, amb el lema "Fem el camí al teu costat", s'han dissenyat les samarretes commemoratives, enguany de color corall, que els participants lluiran durant la caminada del proper 10 de maig.
Un recorregut de Manresa fins a Montserrat que segueix la ruta del camí ignasià, i que consta de 25 quilòmetres.
Durant la presentació dues mosses de la comissaria de Manresa han lliurat als representants dels hospitals els 41.384 euros recaptats a la caminada solidària de l'any passat.
En aquests set anys, gràcies a les aportacions dels patrocinadors i la venda de més de 25.000 samarretes s'han aconseguit un total de 189.939 €.
La samarreta es pot comprar a les comissaries dels Mossos de Manresa, Igualada, Vic, Berga i Solsona, a l'Hospital Althaia de Manresa, al Consorci Hospitalari de Vic, al Consorci Sanitari de l'Anoia o a l'Hospital Comarcal Sant Bernabé de Berga.
També podeu comparar la samarreta a través de la pàgina web www.femelcami.cat, on trobareu tota la informació de la caminada i fer la inscripció.
La Núria Bacardit ha explicat que aquest repte és una gran responsabilitat i s'ha proposat venir el dia de la caminada.
"El càncer és un tema que ens toca molt de prop a tothom, i que quan hi han accions solidàries aquesta societat s'ha demostrat que i és".
L'altre padrí, en Gerard Farrés ha donat l'enhorabona a tota l'organització de "Fem el camí al teu costat" per fer una cosa tan maca, com és ajudar a tantes persones que estan patint aquesta malaltia.
També ha agraït que el fessin padrí, que també vindrà a fer la caminada, i ha animat a tothom a comprar les samarretes.
Per la seva banda, el cap de la Regió Policial Central, el comissari Sergi Pla ha destacat que aquest és un projecte dels mossos de la regió en el que cadascun d'ells treballa molt en el seu temps lliure per tirar-lo endavant.
Un any més la caminada ha estat un èxit amb més de 2.200 participants que han gaudit d'un dia molt especial on la solidaritat ha tornat a trionfar.
Moltes gràcies a tots els que ens heu acompanyat o d'una manera o una altra heu aportat el vostra granet de sorra.
I als que no heu pogut venir... us esperem l'any vinent!!
Els representants dels hospitals han agraït un any més el projecte "Fem el camí al teu costat" i han explicat en què s'han destinat els diners recaptats:
Els Mossos d'Esquadra de la Regió Policial Central han fet lliurament a la Fundació Althaia de Manresa, al Consorci Hospitalari de Vic, al Consorci Sanitari de l'Anoia i a l'Hospital Comarcal Sant Bernabé de Berga, dels diners aconseguits en la Caminada solidària "Fem el camí al teu costat" 2017.
Gràcies a la venda de 5.292 samarretes i a la col·laboració desinteressada de diferents entitats i personalitats de diversos àmbits, enguany s'ha aconseguit recaptar 36.409 euros.